ai4bharat/Pralekha huggingface dataset:
خلا ء کا محکمہ
نیو اسپیس انڈیا لمیٹڈ
نئی دہلی،24؍جولائی،شمال مشرقی خطے کی ترقی کے مرکزی وزیر مملکت  ، وزیراعظم کے دفتر ، عملے ، عوامی شکایات او رپنشن ، ایٹمی توانائی اور خلاء کے مرکزی وزیر مملکت ڈاکٹر جتیندر سنگھ نے آج لوک سبھا میں ایک تحریری سوال کا جواب دیتے ہوئے بتایا کہ مرکزی حکومت نے بھارتی خلائی تحقیق کی تنظیم  کے مراکز اور خلاء کے محکمے  کے یونٹوں کے تحقیق وترقی کے کام کو تجارتی طور پر استعمال کرنے کی خاطر 6 مارچ 2019 کو ڈی او ایس کے انتظامی کنٹرول کے تحت حکومت ہند کی مکمل ملکیت کے ایک مرکزی سرکاری سیکٹر کی کمپنی  قائم کی ہے جس کا نام نیو اسپیس انڈیا لمیٹڈ ہے۔
این ایس آئی ایل کو اپنے دائرہ اختیار کے کاموں میں جن سرگرمیوں کی اجازت دی گئی ہے ان میں  چھوٹے سٹیلائٹ کی ٹیکنالوجی کی صنعت کو منتقلی، جس میں این ایس آئی ایل ، ڈی او ایس ؍ اسرو سے لائسنس حاصل کرے گی اور صنعتوں کو ذیلی لائسنس دے گی۔  پرائیویٹ سیکٹر کے اشتراک سے چھوٹے سٹیلائٹ لانچ کرنے والی گاڑی  تیار کرنا،  ہندوستانی صنعت کے ذریعے پورلر سٹیلائٹ لانچ وہیکل  کی تیاری، لانچ اور اپلی کیشن سمیت خلاء سے متعلق مصنوعات اور خدمات کی تیاری اور فروخت،  اسرو کے مراکز اور ڈی او ایس کے یونٹوں کے ذریعے تیار کردہ ٹیکنالوجی کی منتقلی ،  ہندوستان اور بیرونی ملکوں میں اسپین آف ٹیکنالوجی اور مصنوعات خدمات کی فروخت اور  دیگر کوئی بھی موضوع جسے حکومت ہند کمپنی کے لئے تفویض کرے، شامل ہیں۔
این ایس آئی ایل کا قیام ہندوستانی خلائی پروگرام کی مسلسل بڑھتی ہوئی مانگوں کو پورا کرنے اور ابھرتی ہوئی عالمی خلائی مارکیٹ سے تجارتی فائدہ حاصل کرنے کے لئے کیا گیا ہے۔ این ایس آئی ایل کے قیام سے خلائی سیکٹر میں ہندوستانی صنعتوں کو فروغ حاصل ہوگا اور ہندوستانی صنعتیں اپنی سازو سامان تیار کرنے کی بنیاد میں اضافہ کرسکیں گی۔
پچھلے تین برسوں کے دوران اینٹرکس کارپوریشن لمیٹڈ کے ذریعے کُل 239 سیٹیلائٹس کو تجارتی طور پر لانچ کیا گیا۔
پچھلے تین برسوں میں اس طرح کی سرگرمیوں سے کُل 6289.05 کروڑ روپے کا مالیہ حاصل ہوا۔
۔۔۔۔۔۔۔۔۔۔۔۔۔۔

U-3392
(Visitor Counter : 77
سماجی انصاف اور تفویض اختیارات کی وزارت
بھکاریوں اور خواجہ سراؤں کے لئے فلاحی اسکیمیں
نئی دہلی،23 مارچ 2022/
سماجی انصاف اور تفویض اختیارات کی وزارت نے 12 فروری 2022 کو ایک امبریلا یعنی چھتری اسکیم ’’اسمائل‘‘ پسماندہ افراد کے لئے معاش اور کاروبار کے لئے امداد‘‘ شروع کی ہے، جس میں دو ذیلی اسکیمیں -’’ٹرانسجینڈر افراد  کی بہبود کے لئے جامع بحالی کی مرکزی شعبے کی اسکیم ‘‘اور ’بھیک مانگنے کے عمل میں مصروف افراد کی جامع بحالی کے لئے مرکزی شعبے کی اسکیم ’شامل ہیں۔
اس اسمائل اسکیم میں متعدد جامع اقدامات کا احاطہ کیا گیا ہے جن میں خواجہ سراؤں اور ایسے افراد جو بھیک مانگنے کے عمل میں مصروف ہیں دونوں کے لئے فلاح و بہبود کے اقدامات شامل ہیں۔ ریاستی حکومتوں/مرکز کے زیر انتظام علاقوں مقامی شہری اداروں رضا کارانہ تنظیموں ، معاشرے پر مبنی تنظیموں اور اداروں اور دیگر کے تعاون سے بحالی /باز آباد کاری ،طبی سہولیات کی فراہمی، مشاورت، تعلیم ،ہنر مندی کے فروغ ، اقتصادی راوبط وغیرہ پر بڑے پیمانے پر توجہ مرکوز کی گئی ہے۔
یہ معلومات وزیر مملکت برائے سماجی انصاف اور تفویض اختیارات جناب اے نارائن سوامی نے آج راجیہ سبھا میں ایک سوال کے تحریری جواب میں دی۔
صدر جمہوریہ کا سکریٹریٹ
صدر جمہوریہ ہند نے میانمار کے صدر کے اعزاز میں ضیافت کا اہتمام کیا
صدر جمہوریہ ہند نے کہا کہ میانمار بھارت کے ”پڑوس پہلے ”اور” ایکٹ ایسٹ پالیسی“ کا ہم نوا
نئی دلّی، 28 جنوری / صدر جمہوریہ ہند جناب رام ناتھ کووند نے 27 فروری، 2020 کو راشٹر پتی بھون میں جمہوریہ میانمار کے صدر ہز ایکسی لینسی یو۔ ون مائنٹ کا خیر مقدم کیا۔ صدر جمہوریہ ہند نے میانمار کے صدر موصوف کے اعزاز میں ایک دعوت کا بھی اہتمام کیا۔
صدر مائنٹ کے بھارت کے پہلے دورے پر ان کا استقبال کرتے ہوئے، صدر جمہوریہ ہند نے کہا کہ بھارت میانمار کے ساتھ اپنی ساجھے داری کو اعلیٰ ترین ترجیح دیتا ہے۔ میانمار، بھارت کے ”پڑوس پہلے ’اور ’ایکٹ ایسٹ پالیسی‘ کا ہم نوا ہے۔ بھارت۔ میانمار کی ساجھے داری بھارت کے جڑے ہوئے اور معاون پڑوسی کے قیام کے نظرئیے کے عین مطابق ہے۔
صدر جمہوریہ ہند نے کہا کہ ایک پُر امن، متحد، وفاقی، جمہوری اور خوش حال میانمار بھارت کے قومی مفاد کے لئے لازمی ہے۔بھارت میانمار کے ساتھ کلیدی اہمیت کے شعبوں مثلاً توانائی، نقل و حمل، ڈیجیٹل کنکٹی ویٹی، سیاحت اور وراثتی مینجمنٹ میں اپنی شراکت داری کو توسیع دینے کا خواہش مند ہے۔ بھارت میانمار کے دیہی علاقوں میں نئے سماجی۔ اقتصادی بنیادی ڈھانچہ سمیت ڈیولپنگ ٹریننگ مراکز کے لئے مزید مالی امداد دینے کو تیار ہے۔
صدر جمہوریہ ہند نے میانمار کی اس یقین دہانی کی ستائش کی کہ میانمار اپنی سر زمین کو بھارت مخالف سرگرمیوں کے لئے استعمال کرنے کی ہر گز اجازت نہیں دے گا۔ بھارت، میانمار کی جانب سے ہماری سرحدوں کی سیکورٹی کو بر قرار رکھنے کے لئے میانمار کی فوج کی جانب سے تعاون اور تال میل کی بھی ستائش کرتا ہے۔
بعد از اں، صدر جمہوریہ ہند نے میانمار کے صدر کے اعزاز میں دی گئی ضیافت میں کہا کہ پائیدار امن کے فروغ کے لئے ہمیں خوش حالی کے ذریعہ امن کو یقینی بنانا چاہئیے۔ سڑکوں کی تعمیر، آبی گزر گاہوں کے استعمال، بندر گاہوں کی ترقی اور باہمی فضائی خدمات میں اضافے کے ذریعہ ہمارے روابط میں پہلے ہی توسیع ہو رہی ہے۔ اس کے ساتھ ہی ہمیں توانائی کے شعبے میں بھی روابط کو توسیع دینے کی ضرورت ہے۔
۔۔۔۔۔۔
U. 956ٰ
(Visitor Counter : 45
یو پی ایس سی
نیشنل ڈیفنس اکیڈمی اور نول اکیڈمی ایکزام 2018 - فائنل رزلٹ کا اعلان
نئی دہلی، 9 مئی 2019/یونین پبلک سروس کمیشن  کے ذریعہ 9 ستمبر 2018 کو لئے گئے تحریری امتحان اور اس کے بعد وزارت دفاع کے سروسیز سلیکشن بورڈ کے ذریعہ لئے گئے انٹرویو کی بنیاد پر نیشنل ڈیفنس اکیڈمی کے آرمی ، نیوی اور ایئرفورس ونگز کے 142ویں کورس اور نول اکیڈمی کیے 104ویں انڈین نول اکیڈمی کورس  جن کا آغاز 2 جولائی 2019 سے ہوگا، میں داخلے کے لئے کامیاب قرار دیئے گئے 520 امیدواروں کی فہرست میرٹ کے حساب سے حسب ذیل ہے۔ مذکورہ کورسوں کے آغاز کی تاریخ سے متعلق تفصیلی معلومات کے لئے وزارت دفاع کی ویب سائٹ یعنی
www.joinindianarmy.nic.in,، www.nausena-bharti.nic.in اور www.careerairforce.nic.in.
فہرست کو تیار کرنے کے دوران میڈیکل ایگزامینیشن کے نتائج کو پیش نظر نہیں رکھا گیا ہے۔
سبھی امیدواروں کی امیدواری عارضی ہے جب تک وہ تاریخ پیدائش اور تعلیمی لیاقت وغیرہ سے متعلق اپنے دعووں کے ثبوت میں مطلوبہ اسناد پیش نہ کردیں۔ یہ وہ دعوے ہیں جو انہوں نے بھرتی سے متعلق امور کے ایڈیشنل ڈائریکٹوریٹ جنرل، ایڈیوٹینٹ جنرلس برانچ ، انٹیگریٹیڈ ہیڈ کوارٹر ، وزارت دفاع  ویسٹ بلاک نمبر III ونگ -1 آر کے پورم ، نئی دہلی ۔110066 سے کیا ہے۔
اگر پتے میں کوئی تبدیلی کا معاملہ ہو تو امیدواروں کو صلاح دی جاتی ہے کہ وہ مذکورہ پتے پر آرمی ہیڈکوارٹر فوراً اس سے مطلع کریں۔ یہ نتائج یو پی ایس سی کی ویب سائٹ http:// www.upsc.gov.in۔ پر بھی دستیاب ہے۔ امیدواروں کے مارکس فائنل رزلٹ کا اعلان ہونے کے 15 دن بعد ویب سائٹ پر دستیاب ہوں گے۔
مزید کسی بھی طرح کی معلومات کے لئے امیدوار کمیشن کے گیٹ ‘سی’کے قریب واقع فیسیلیٹیشن سینٹر پر بذات خود یا ٹیلی فون نمبر 011-23385271/ 011-23381125/011-23098543 پر کسی بھی کام کے دن دس بجے صبح سے شام پانچ بجے کے دوران رابطہ کرسکتے ہیں۔
مکمل فہرست کے لئے کلک کریں۔
Click here for full list
۔۔۔۔۔۔۔۔۔۔۔
م ن۔م م ۔ ج۔
U- 2079
(Visitor Counter : 77
امور داخلہ کی وزارت
بھارت قدرتی آفات سے ہونے والے نقصانات کو کم کرنے اور بحالی کے لئے عالمی سہولتوں کے مشاورتی گروپ  کی مشترکہ صدارت کریگا
نئی دہلی ،15؍مئی :بھارت کو مالی 2020کے لئے قدرتی آفات کے امکانی نقصانات کو کم کرنے اوربحالی کے لئے عالمی سہولتوں  کے مشاورتی گروپ سی جی کے مشترکہ صدرکی حیثیت سے متفقہ طورپرمنتخب کیاگیاہے ۔ یہ فیصلہ سوئٹزرلینڈ کےشہرجنیوامیں جی ایف ڈی آرآرکی سی جی میٹنگ کے دوران کیاگیا۔ یہ میٹنگ قدرتی آفات کے امکانی نقصانات کو کم کرنے سے متعلق عالمی پلیٹ فارم کے چھٹے اجلاس 2019سے الگ منعقد کی گئی ۔ سی جی میٹنگ کی مشترکہ قیادت افریقی کیریبیائی بحرالکاہل  ملکوں کے گروپ ، یوروپی یونین  اور عالمی بینک نے کی ۔ اس کے علاوہ جی ایف ڈی آرآر، یواین ڈی آرآراورای یو کے تعاون سے13اور14مئی ،2019کو عالمی تعمیرنو کانفرنس  کا چوتھاایڈیشن بھی منعقد کررہاہے ۔
جی ایف ڈی آرآرایک عالمی شراکت داری ہے جس سے ترقی پذیرملکوں کو قدرتی خطرات اور آب وہوامیں تبدیلی کے تئیں اپنی حساسیت کو سمجھنے میں مدد ملتی ہے ۔ جی ایف ڈی آرآرایک امدادی رقم کانظام ہے، جس کا بندوبست عالمی بینک کرتاہے اس فنڈ سے پوری دنیامیں قدرتی آفات کے امکانی نقصانات کے بندوبست میں مدد ملتی ہے ۔ یہ فنڈ 400سے زیادہ مقامی ، قومی ، خطہ جاتی اوربین ا لاقوامی شراکت داروں کے ساتھ مل کر کام کررہاہے اور معلومات ، رقوم اورتکنیکی مدد فراہم کراتاہے ۔
بھارت جی ایف ڈی آرآر کے سی جی کا رکن 2015میں بناتھا اوراس نے مشترکہ صدارت کے لئے اپنی دلچسپی کااظہاراکتوبر 2018میں سی جی کی پچھلی میٹنگ میں کیاتھا ۔ بھارت کی امیدواری کی مدد ملک میں قدرتی آفات کے امکانی خطرات میں کمی  میں لگاتارپیش رفت اور قدرتی آفات سے بچأو سے متعلق بنیادی ڈھانچے سے متعلق ایک اتحاد قائم کرنے سے ملی ہے ۔
اس سے ملک کو رکن ممالک اور جی ایف ڈی آرآرکی تنظیموں کے ساتھ مل کر کام کرنے کا موقع ملے گا، جس میں اس سال کی مدت کے دوران قدرتی آفات کے امکانی خطرات کو کم کرنے کے ایجنڈے کو آگے بڑھانے کی سمت میں تعاون پرتوجہ دی جائیگی ۔ ایسا پہلی بارہے کہ بھارت کو جی ایف ڈی آرآرکی سی جی میٹنگ کی مشترکہ صدارت کا موقع ملاہے ۔ بھارت ایک مرکوز ایجنڈے پرکام کرنا اور جی ایف ڈی آرآرکے کام کاج میں تال میل پیداکرنا پسند کریگا ،قدرتی آفات سے بچاو کا بنیادی ڈھانچہ جی ایف ڈی آرآرشراکت داروں اور متعلقہ فریقین کے ساتھ ایک مرکزی موضوع ہوگا ۔
جی ایف ڈی آرآرکی سی جی میٹنگ میں این ڈی ایم اے کے رکن جناب کمل کشور اورجوائنٹ سکریٹری  جناب سنجیوکمارجندل نے شرکت کی ۔
سٹرک ٹرانسپورٹ اور شاہراہوں کی وزارت
جناب نتن گڈکری نے انفراسٹرکچر کمیٹی کے 9ویں گروپ کی میٹنگ کی صدارت کی، ماحولیات اور ایکولوجی کے تحفظ کو اہمیت دیتے ہوئے بنیادی ڈھانچہ ترقی کے لئے عہدبستگی کا اعادہ کیا
نئی دہلی، 24 اگست 2021:
سڑک نقل و حمل اور شاہراہوں کے مرکزی وزیر جناب نتن گڈکری نے بنیادی ڈھانچے سے متعلق پروجیکٹوں کے نفاذ کے موجودہ بین وزارت مسائل کے حل کے لئے آج بنیادی ڈھانچہ کمیٹی کے 9ویں گروپ کی میٹنگ کی صدارت کی۔ مرکزی وزیر نے ماحولیات اور ایکولوجی کے تحفظ کی اہمیت کو مدنظر رکھتے ہوئےبنیادی ڈھانچہ ترقی کے لئے اپنی عہدبستگی کا اعادہ کیا۔
جناب جیوتی رادتیہ سندھیا، شہری ہوابازی کے وزیر؛ جناب اشونی ویشنو، ریلوے، مواصلات، الیکٹرانک اور آئی ٹی کے وزیر؛ جناب بھوپیندر یادو، ایم او ای ایف اینڈ سی سی، محنت روزگار کے وزیر،جنرل  وی کے سنگھ ، سڑک نقل و حمل اور شاہراہوں اور شہری ہوابازی کے وزیر مملکت اور اجے بھٹ، دفاع اور سیاحت کے وزیر مملکت نے اس میٹنگ میں شرکت کی۔
سڑک نقل و حمل اور شاہراہوں کی وزارت ، وزارت دفاع ، بندرگاہوں، جہازرانی اور آبی راستوں کی وزارت ، ماحولیات، جنگلات اور موسمی تبدیلی ، ریلوے کی وزارت ، الیکٹرانکس اور انفارمیشن تکنالوجی کی وزارت ، بجلی کی وزارت ، شہری ہوابازی کی وزارت ، نیشنل ہائی ویز اتھارٹی آف انڈیا ، قومی شاہراہ اور بنیادی ڈھانچہ ترقیاتی کارپوریشن لمیٹڈ  کے سینئر افسران اور ریاست مہاراشٹر، پنجاب، اترپردیش، مدھیہ پردیش، کیرالا اور ہماچل پردیش کے نمائندگان نے بھی اس میٹنگ میں شرکت کی۔
ایجنڈے میں این او سی، کام کرنے کے لئے اجازت/منظوریوں کی سہولت دینے، آراضی کی تخصیص/منتقلی کو یقینی بنانے اور فنڈ جاری کرنے سے متعلق مسائل کے حل کے ذریعہ جاری بنیادی ڈھانچہ پروجیکٹوں کی ترقی کو رفتار دینے کے مقصد سے غور و خوض کے لئے کئی مسائل شامل کیے گئے تھے۔ ان میں ایم او ای ایف اینڈ سی سی میں زیر التوا جنگلات اور ماحولیات منظوریاں، زیر التواتفصیلی پروجیکٹ رپورٹ  سے متعلق منظوریاں، وزارت ریل کے ساتھ لاجسٹک پارک/انٹر ماڈل اسٹیشن اور آر او بی/آریو بی تعمیراتی مسائل، رائٹ آف وے  پالیسی کے الائنمنٹ کا مسئلہ، ڈی او ٹی کے ساتھ شاہراہوں پر فائبر کے لئے کامن ڈکٹ کا مسئلہ، ایم او ڈی وغیرہ کے ساتھ زیر التوا کام کی منظوری سے جڑے مسائل بھی شامل ہیں۔
میٹنگ میں شاہراہوں اور دیگر بنیادی ڈھانچہ پروجیکٹوں سے متعلق زیر التوا جنگلات منظوریوں کا اہم مسئلہ بھی اٹھایا گیا۔ متعلقہ افسران کو اس کے لئے پیش رفت میں تیزی لانے کے لئے ہدایت جاری کی گئی۔ اس موقع پر ریلوے اور ایم او آر ٹی ایچ کی آراضی / آراوڈبلیو پالیسیوں و ماحولیات اور جنگلات منظوری کے لئے جامع رہنما خطوط پر بھی تفصیل سے بات چیت ہوئی۔ وزارت ریلوے نے نئی تکنیکوں اور ریل بنیادی ڈھانچہ توسیع کے لئے مالیاتی ماڈلوں کی اہمیت کو اجاگر کیا، ساتھ ہی اسی طرز پر ایم او آرٹی ایچ کے ساتھ مل کر کام کرنے کی پیشکش کی۔ انہوں نے کہا کہ وہ پروجیکٹوں کو عملی شکل دینے کے سلسلے میں پہلے سے حاصل شدہ زمین میں شاہراہوں سے ملحق علاقے میں ریل لائنیں بچھانے کی اسکیم کے عملی پہلوؤں کا جائزہ لیں گے۔ جناب گڈکری نے کاربن کریڈٹ کی اسکیم کی طرح ٹری بینک شروع کرنے کا مشورہ دیا۔
وزراء نے بنیادی ڈھانچہ پروجیکٹوں میں تیزی لانے کے سلسلے میں مختلف ایجنسیوں کے ذریعہ اٹھائے گئے مسائل پر غور کرنے اور ان کے حل پر اتفاق کیا، جو تعمیر قوم میں تعاون دیتے ہیں۔
وزیراعظم کا دفتر
وزیراعظم 29اپریل کو گلوبل پاٹیدار بزنس سمٹ کا افتتاح کریں گے
وزیراعظم جناب نریندر مودی 29 اپریل2022 کو دوپہر 12 بجے ویڈیو کانفرنسنگ کے ذریعے سردار دھام کے ذریعے، منعقد کیے جانے والے گلوبل پاٹیدار بزنس سمٹکاافتتاح کریں گے۔
پاٹیدار برادری کی سماجی اور اقتصادی ترقی کو تحریک دینے کیلئے سردار دھام ‘مشن 2026’ کے تحت جی پی بی ایس کا اہتمام کررہا ہے۔ یہ سمٹ ہر دوسال میں منعقد کیا جاتا ہے۔ پہلی دو سمٹ 2018 اور 2020 میں گاندھی نگر میں منعقد ہوئی تھی اور موجودہ سمٹ اب سورت میں منعقد ہورہی ہے۔ جی پی بی ایس 2022 کا مرکزی موضوع ہے ‘‘آتم نربھر کمیونٹی سے آتم نربھر گجرات اور بھارت’’۔ اس سمٹ کا مقصد پاٹیدار کمیونٹی کے درمیان چھوٹی اوسط اور بڑی صنعتوں کو ایک ساتھ لانا ہے ، نئے صنعتکاروں کی مددکرنا اور انہیں فروغ دینا، نیز تعلیم یافتہ نوجوان کو تربیت فراہم کرنا اور روزگار میں مدد دینا ہے۔ 29اپریل سے یکم مئی تک منعقد ہونے والی تین روزہ سمٹ میں حکومت کی صنعتی پالیسی ، ایم ایس ایم ایز، اسٹارٹ-اپس، اختراعات اور دیگر شعبوں کے مختلف پہلوؤں کا احاطہ کیاجائیگا۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(
وزیراعظم کا دفتر
گیارہویں برکس چوٹی کانفرنس کے موقع پر برازیل میں وزیر اعظم کی عوامی جمہوریہ چین کے صدرجی ژی جن پنگ سے ملاقات
نئی دلّی، 14 نومبر /وزیر اعظم جناب نریندر مودی نے گیارہویں برکس چوٹی کانفرنس کے موقع پر 13 نو مبر، 2019 کو برازیل میں عوامی جمہوریہ چین کے صدر عزت مآب جناب ژی جن پنگ سے ملاقات کی۔
صدر ژی جن پنگ نے چینبئی میں منعقدہ دوسری غیر رسمی چوٹی کانفرنس کے انعقاد کے لئے وزیر اعظم کی ستائش کی اور کہا کہ وہ وزیر اعظم مودی اور بھارت کے عوام کی جانب سے کئے گئے زبر دست استقبال کو کبھی فراموش نہیں کریں گے۔ انہوں نے وزیر اعظم چین میں 2020 میں منعقد ہونے والی تیسری غیر رسمی چوٹی کانفرنس کے لئے مدعو کیا۔ چوٹی کانفرنس کے لئے تاریخ اور مقام سفارتی ذرائع کے ذریعہ طے کیا جائے گا۔
دونوں رہنماؤں نے تجارت اور سر مایہ کاری سے متعلق معاملات پر تبادلہ خیالات کی اہمیت کو اجاگر کیا۔ صدر ژی نے شنگھائی میں چین امپورٹ ایکسپورٹ ایکسپو میں بھارت کی سر گرم شرکت کے لئے وزیر اعظم کا شکریہ ادا کیا۔دونوں رہنماؤں نے تجارت اور اقتصادیات کے لئے نئے اعلیٰ سطحی میکنزم کے لئے جلد ملاقات کے لئے زور دیا۔
دونوں رہنماؤں نے دونوں ملکوں کے درمیان سفارتی تعلقات کے قیام کی 70 ویں سال گرہ کی اگلے سال منعقد ہونے والی تقریبات کی تیاریوں کے سلسلے میں بھی جائزہ لیا۔انہوں نے اس امر پر رضا مندی کا اظہار کیا کہ اس سے عوام سے عوام کے درمیان تعلقات کو فروغ حاصل ہو گا۔
دونوں رہنماؤں نے ڈبلیو ٹی او، برکس اور آر سی ای پی سمیت باہمی معاملات پر بھی تبادلہ خیالات کیا۔
۔۔۔۔۔۔
U.5081
(Visitor Counter : 86
وزیراعظم کا دفتر
پاکُر جھارکھنڈ میں بس حادثے پر وزیراعظم کا اظہار رنج
انہوں نے متاثرین کے لئے پی ایم این آر ایف سے مالی امداد کو منظوری دی
وزیراعظم جناب نریندر مودی نے پاکُر جھارکھنڈ میں ہونے والے بس حادثے ہلاک ہونے والوں کے لئے تعزیت کا اظہار کیا ہے۔ انہوں نے زخمی کے جلد صحت یاب ہونے کے لئے پرارتھنا کی۔
وزیراعظم نے کہا کہ حادثے میں جان گنوانے والوں میں سے ہر ایک کے لواحقین کو پی ایم این آر ایف سے دو لاکھ روپے کی مالی مدد فراہم کی جائے گی اور زخمی ہونے والوں کو 50 ہزار روپے دیئے جائیں گے۔
اپنے سلسلے وار ٹوئٹس میں وزیراعظم نے کہا:
’’پاکُر، جھارکھنڈ میں ہونے والے بس حادثے پر مجھے رنج ہوا ہے۔ غم کی اس گھڑی میں غم زدہ خاندانوں کے لئے میں تعزیت کا اظہار کرتا ہوں۔میری پرارتھنا ہے کہ زخمی جلد سے جلد صحت یا ب ہوں:پی ایم @ نریندر مودی‘‘۔
’’پاکُر ہونے والے حادثے میں جان گنوانے والوں میں سے ہر ایک کے لواحقین کو پی ایم این آر ایف سے دو لاکھ روپے کی مالی مدد فراہم کی جائے گی ۔ زخمی ہونے والوں کو 50 ہزار روپے دیئے جائیں گے‘‘۔
۔۔۔۔۔۔۔۔۔۔۔
ش ح۔ا گ ۔ن ا۔
U-144
(
امور داخلہ کی وزارت
مرکزی وزیرداخلہ جناب امت شاہ نے ربیع کی 6فصلوں کی کم از کم امدادی قیمت میں اضافہ کرنے کے مرکزی کابینہ کے فیصلے کے لئے وزیراعظم جناب نریندرمودی کے تئیں ممنونیت کا اظہار کیا
نئی دہلی، 22 ؍ستمبر 2020: مرکزی وزیرداخلہ جناب امت شاہ نے ربیع کی 6فصلوں کی کم از کم امدادی قیمت میں اضافہ کرنے کے مرکز ی کابینہ کے فیصلے کا خیر مقدم کیا ہے۔سلسلے وار ٹویٹ کرتے ہوئے وزیر اعظم جناب نریندر مودی سے اظہار ممنونیت کرتے ہوئے جناب امت شاہ نے کہا کہ مودی حکومت کا ہر دن اور ہرلمحہ کسانوں اور غریبوں کی بہبود کے لئے وقف ہے۔ مودی حکومت نے آج ربیع کی 6فصلوں کی ایم ایس پی میں اضافہ کرکے کسانوں اور غریبوں کی بہبود کے تئیں اپنے عہد کا اعادہ کیا ہے ۔میں اس کے لئے وزیراعظم جناب نریندر مودی جی اور زراعت کے مرکزی وزیر جناب نریندر تومرجی سے دلی ممنونیت کا اظہار کرتا ہوں ۔
مرکزی وزیر نے کہا کہ آج وزیر اعظم نریندرمودی نے گہیوں کی ایم ایس پی میں 50روپے فی کوئنٹل ،چنے کے لئے 225 روپے فی کوئنٹل ،جوار کے لئے 75 روپے فی کوئنٹل ،مسور کے لئے 300روپے فی کوئنٹل ،سرسوں کے لئے 225 روپے فی کوئنٹل اور کسم کے لئے 112روپے فی کوئنٹل کا اضافہ کیا ہے۔مودی حکومت کے ذریعہ ایم ایس پی میں کیا گیا یہ بے مثال اضافہ کسانوں کی آمدنی دوگنی کرنے کے لئے ایک قابل قدر کوشش ہے۔
جناب امت شاہ نے کہا کہ جولوگ کسانوں کو اشتعال دلاکر اپنی کھوئی ہوئی سیاسی بساط کے حاصل کرنے کی کوشش کررہے ہیں ، انہوں نے 2009سے 2014 کے درمیان ، جب وہ اقتدار میں تھے ،کسانوں سے 1 لاکھ52 ہزار میٹرک ٹن دالیں ہی خریدی تھیں جبکہ مودی حکومت نے 2014سے 2019 کے درمیان 76.85 لاکھ میٹرک ٹن دالیں خریدی ہیں۔4692فیصد کا یہ فرق ان کی ریا کاری کو ظاہرکرتا ہے اور وزیر اعظم نریندر مودی جی کے عہد کو ثابت کرتا ہے۔
مرکزی وزیر داخلہ نے کہا کہ جولوگ مودی حکومت کے زرعی اصلاحات کے بل کی مخالفت کررہے ہیں ،وہ ہمارے کسانوں کی بہبوداورانہیں ان کی پیداوار کی درست قیمت دینے کی پالیسی کے خلاف ہیں۔یہ لوگ نہیں چاہتے کہ ہمارے محنت کش کسان بھائی ، جو ملک کو کھانا کھلاتے ہیں ، کبھی بھی اتنے مالدار اور بااختیار نہ ہوسکیں جتنے وہ خودہیں۔ لیکن مودی حکومت کسانوں کو ان کا جائز حق دے کررہے گی۔
بجلی کی وزارت
ای ای ایس ایل نے ای وی چارجنگ اکائیوں اور اس سے متعلق بنیادی ڈھانچہ کی تعمیر کے لئے نوئیڈا اتھارٹی کے ساتھ سمجھوتے پر دستخط کئے
انرجی ایفیشنسی سروسیز لمٹیڈ  وزارت بجلی، حکومت ہند کے تحت سرکاری شعبہ کے اداروں کے ایک مشترکہ منصوبے نے نیو اوکھلا انڈسٹریل ڈویلپمنٹ اتھارٹی  کے ساتھ الیکٹرک گاڑیاں فروغ دینے اور عوامی ای وی چارجنگ اسٹیشنوں اور اس سے متعلق بنیادی ڈھانچہ کی تعمیر کے ایک معاہدے پر دستخط کیے ہیں۔ یہ شراکت داری ای۔ آمد ورفت میں تیزی لانے کی سمت میں ایک انفراسٹرکچر ماحولیاتی نظام کے قیام میں بھی مدد فراہم کرے گی کیونکہ ملک اب کوویڈ 19 وبا کے سبب ہوئے لاک ڈاون سے باہر نکل رہا ہے۔
معاہدہ پر نوئیڈا اتھارٹی کے جنرل منیجر شری اے کے تیاگی اور ای ای ایس ایل کے ایگزیکٹیو ڈائریکٹر شری امت کوشک نے شریمتی ریتو مہیشوری، سی ای او نوئیڈا اتھارٹی کی موجودگی میں دستخط کئے گئے۔
معاہدے پر دستخط کرنے کی تقریب سے خطاب کرتے ہوئے نوئیڈا کی سی ای او ، ریتو مہیشوری نے کہا ، "ای وی بنیادی ڈھانچے کے ساتھ ایک پائیدار منظرنامہ کو ترقی دینا الیکٹرک گاڑیوں کے تئیں صارفین کے اعتماد کو حاصل کرنے کی کلید ہے۔ اس سے صارفین کی سہولت میں بھی نمایاں اضافہ ہوگا۔ الیکٹرک گاڑیوں کی بڑھتی پہنچ کے ساتھ مقامی آلودگیوں کے اخراج کی سطح میں بھی تخفیف کی توقع ہے جس کی وجہ سے صاف ستھری ہوا اور متعدد صحت عامہ کے فوائد حاصل ہوں گے‘‘۔
ای ای ایس ایل کے ای ڈی شری امت کوشک نے کہا ، "پائیدار مستقبل کی طرف بڑھنے کے لئے الیکٹرک گاڑیاں  دنیا کے ایجنڈے میں سرفہرست ہیں اور ای ای ایس ایل کو اپنی قومی ای آمد ورفت کے تحت ہندوستان میں ای وی کو اپنانے کو فروغ دینے سے متعلق پیش قدمی کرنے پر فخر ہے۔ ہم نوئیڈا میں پبلک ای وی چارجنگ انفراسٹرکچر قائم کرنے کے تئیں ہم آہنگی پیدا کرنے کے لئے نوئیڈا اتھارٹی کے ساتھ شراکت داری کرنے پر خوش ہیں‘‘۔
ای ای ایس ایل اہل افرادی قوت کے ذریعہ پبلک چارجنگ بنیادی ڈھانچہ کو چلانے اور رکھ رکھاو کے ساتھ ساتھ معاہدے سے متعلق خدمات پر سرمایہ کاری کرے گا۔ نوئیڈا اتھارٹی چارجنگ انفراسٹرکچر کے لئے جگہ کی فراہمی کی ذمہ دار ہوگی۔ اس پہل سے ہر سال فی ای کار سے3.7ٹن سے زیادہ کاربن ڈائی آکسائیڈ کا اخراج کم ہونے کا اندازہ ہے۔
نوئیڈا اتھارٹی کے ذریعہ ایک سو باسٹھ عوامی ای وی چارجنگ اسٹیشن  کی منظوری دی گئی ہے جن میں چون بھارتDC001 اور108 122کلو واٹ  فاسٹ چارجر، بھاری صنعت کا محکمہ  شامل ہیں۔ ای ای ایس ایل نوئیڈا شہر میں عوامی چارجنگ اسٹیشنون کی تعیناتی کے لئے منتخب تنظیم ہے۔
اب تک ای ای ایس ایل نے 20 ای وی چارجر لگائے ہیں ، 13 چالو ہیں اور 7 چالو ہونے کی حالت میں ہیں۔ ان ای وی چارجروں میں سے کچھ چارجر نوئیڈا کے نمایاں مقامات جیسے گنگا شاپنگ کمپلیکس  ، الیکٹرانک سٹی میٹرو اسٹیشن  ، شاپ پرکس مال  آر ٹی او آفس  ادونت چوک  کے پاس اور سیکٹر 50 کے مین مارکیٹ کے آس پاس لگائے گئے ہیں۔
مانگ کلیکشن اور تھوک خرید کے اپنے اختراعی ماڈل کے ساتھ ، ای ای ایس ایل اصل بازار قیمت کے مقابلے میں بہت رعایتی شرح پر الیکٹرک گاڑیاں اور چارجر حاصل کرتا ہے۔ اس کے علاوہ اس میں کم لاگت والے فنڈ کے ساتھ پروجیکٹ کی مجموعی لاگت مسابقتی بن جاتی ہے۔ اس کے ساتھ ای ای ایس ایل نے ایک پائیدار کاروباری ماڈل قائم کیا ہے جو صارفین کے لئے سستا ہے۔
الیکٹرانکس اور اطلاعات تکنالوجی کی وزارت
جدید ترین کپمیویٹنگ پارٹنر کی ترقی کے لیے کوالکوم اور میتی کا مرکز بھارت کے سیمی کنڈکٹر اسٹارٹ اپس کی مدد کرے گا
نئی دہلی، 29 اپریل، 2022/کوالکم انڈیا پرائیویٹ لمیٹڈ  جو کمپنیوں کے کوالکم گروپ کا حصہ ہے منصوبہ بنا رہا ہے کہ کوالکام سیمی کنڈکٹر مینٹر شپ پروگرام  2022 کی پہل کی جائے اور اس کا انعقاد کیا جائے ۔ یہ پروگرام بھارت میں سیمی کنڈکٹر کے شعبے سے منتخب اسٹارٹ اپس کے لیے ہوگا۔ جس کا مقصد تربیت میں آسانی پیدا کرنا اور تکنیکی تربیت فراہم کرنا ، نیز صنعت کو مارکیٹ فراہم کرنا ہے۔ 2022 کے لیے کوالکم انڈیا نے سی- ڈی اے سی کے ساتھ اشتراک کا اعلان کیا ہے جو حکومت ہند کی الیکٹرانک اور اطلاعاتی ٹکنالوجی کی وزارت کے تحت ایک خود مختار سائنسی سوسائٹی ہے۔ جو پروگرام کے لیے ایک آؤٹ رچ شراکتدار ہوگی اور حصہ لینے والے اسٹارٹ اپس کے لیے موقعے فراہم کرے گی۔ اس اشتراک کے تحت سی – ڈی اے سی اور کوالکوم انڈیا کا ارادہ ہے کہ وہ مندرجہ ذیل مقاصد کےلیے کام کرے گی:
- تکنیکی جدت اور دانشورانہ املاک پر مبنی اختراع کی پرورش کرنا اور بھارتی معاشی نظام میں سیمی کنڈکٹر ڈیوائس کے لیے درکار مصنوعات تیار کرنا۔
- اختراع میں خطرات کو کم کرنے میں مدد کرنا ، تجارت کے فروغ کی رفتار بڑھانا اور سیمی کنڈکٹر ڈیزائن میں مصروف بھارتی اسٹارٹ اپس کی ہنر مندی اور معلومات میں اضافہ کرنا ۔
- منتخبہ اسٹارٹ اپس کے لیے ڈومین ماہرین، وی سی ، ایکسیلیریٹرز ، انکیوبیٹرز ، صنعت سے متعلق ایسوسی ایشنوں اور ان بڑی کمپنیوں کو رسائی میں سہولت دینا جن سے وہ اپنا کاروبار بڑھانے میں مدد لے سکتی ہیں۔
- ایسے پلیٹ فارم اور فورم تشکیل دینا جن سے اونچی نشو ونما کے امکان والے چھوٹے کاروباراور اسٹارٹ اپس کے ساتھ کام کرنے کا موقع فراہم ہو۔جن کے پاس امکانی طور پر رکاوٹ ڈالنے والی ٹکنالوجی ہے جو مستقبل میں سیمی کنڈکٹر سپلائی چین تیار کر سکتی ہیں یا ان کی تشکیل نو کر سکتی ہیں۔
کوالم انڈیا کیو ایس ایم پی 2022 کے لیے دس بھارتی سیمی کنڈکٹر اسٹارٹ اپ تک کو منتخب کر سکتی ہے ۔ ہر ایک منتخبہ اسٹارٹ اپس تربیت دینے کےلیے مصنوعات کی منصوبہ بندی اور فروغ سے متعلق تربیت کے لیے ایک کوالکم انڈیا کے سربراہ کو ساتھی بھی بنا سکتا ہے۔ اسٹارٹ اپ اور تربیت کار ذاتی طور پر یا آن لائن ملاقات کی شکل میں وقتاً فوقتاً ایک دوسرے سے مل سکتے ہیں۔ کوالکم انڈیا سیمی کنڈکٹر ڈیزائن سے متعلق منتخبہ اسٹارٹ اپس کے لیے ماسٹر کلاس ورکشاپ کی بھی سہولت فراہم کر سکتی ہے۔
کوالکم انڈیا اور سارک کے نائب صدر اور صدر راجن وگاڈیا ، نے کہا سیمی کنڈکٹر سپلائی چین میں اس مانگ کو اجاگر کیا ہے کہ ساری صنعتوں میں ضرورت کا کوئی ضروری حل تلاش کیا جائے۔ سیمی کنڈکٹر زیادہ تر ٹکنالوجی پلیٹ فارموں اور مربوط آلات کے لیے ایک لازمی بلڈنگ بلاک ہے۔ حکومت کی طرف سے فراہم کردہ ترغیبات کی وجہ سے بھارتی سیمی کنڈکٹر اسٹارٹ اپس کے لیے ایک بڑا موقع موجود ہے۔ کوالم انڈیا سیمی کنڈکٹرز ڈیزائن سے متعلق اسٹارٹ اپس میں مدد دینے کا پابند ہے۔
صدر جمہوریہ کا سکریٹریٹ
صدرجمہوریہ ہند کا راجستھان قانون ساز اسمبلی کے ارکان سے خطاب
یہ سبھی قانون سازوں کی ذمہ داری ہے کہ وہ مبنی برشمولیت ترقی کے لئے سخت کوشش کریں اورعوام کے مفاد میں کام کریں :صدرجمہوریہ ہند دروپدی مرمو
صدرجمہوریہ ہند ، محترمہ درپدی مرمونے آج  جے پورمیں راجستھان قانون سازاسمبلی کے ارکان سے خطاب کیا۔
اس موقع پراظہارخیال کرتے ہوئے صدرجمہوریہ نے کہاآئین کے اصول ہماری جدوجہدآزادی کے نظریات پروضع کئے گئے ہیں ۔ انصاف ، آزادی ، مساوات اورہم آہنگی پرمبنی آئینی نظریا ت ، سبھی قانون سازوں کے لئے رہنمائی فراہم کرنے والے اصول ہونے چاہیئں ۔
صدرجمہوریہ نے کہا کہ راجستھان کی تہذیب اورثقافت کے ہرپہلومیں بہت مضبوط روایات ہیں ۔عزت نفس کے لئے لڑنے کا جذبہ راجستھان کے عوام میں کوٹ کوٹ کربھراہے ۔یہ راجستھان کی شاندارتاریخ کی بنیاد رہی ہے ۔ انھوں نے کہاکہ قبائلی افراد سمیت راجستھان کی سبھی برادریوں کے لو گوں نے حب الوطنی کی منفرد مثالیں پیش کی ہیں ۔
صدرجمہوریہ نے کہاکہ راجستھان کے لوگو ں کی خوش مزاج رہنے کی فطرت اور نوادرات ،دنیا بھرسے لوگوں کو راغب کرتے ہیں ۔جیسلمیر کے ریگستان سے لے کرماؤنٹ ابوتک ، اودے پورکی جھیلوں سے لے کررنتھم بور کے جنگلات تک ، سبھی قدرت کی آب وتاب کا نظارہ پیش کرتے ہیں ۔ انھوں نے اس بات کو بھی نمایاں کی کہ راجستھان کے باصلاحیت اور حوصلہ مندانہ کاموں کے لئے مستعد افراد نے بھارت اوربیرون ملک تجارت اورصنعت کے مختلف النوع شعبوں میں متاثرکن کارکردگی کا مظاہرہ کیاہے ۔
صدرجمہوریہ نے کہاکہ راجستھان کے لئے یہ بڑے فخرکی بات ہے کہ موجودہ پارلیمنٹ کے دونوں ایوانوں کی صدارت ، راجستھان قانون سازاسمبلی کے سابق ارکان سنبھالے ہوئے ہیں ۔
صدرجمہوریہ نے کہا کہ مساوات اورجمہوری اقدارپرمبنی منظم معاشرہ قدیم دورسے ہی اس سرزمین پر موجودرہا ہے ۔ آزادی کے بعد ، جناب موہن لال سکھاڈیاسےلےکر جناب بھیروں سنگھ شیخاوت تک عوامی نمائندوں نے ، ریاست میں مبنی برشمولیت اور فلاحی اسکیمیں نافذ کرنے میں موثر قیادت فراہم کی ہے ۔ انھوں نے زوردیکر کہاکہ یہ سبھی قانون سازوں کا فرض ہے کہ وہ اس مبنی برشمولیت ترقی کی روایت کومستحکم بنائیں اور عوامی مفاد میں کام کریں ۔
صدرجمہوریہ کی تقریرملاحظہ فرمانے کے لئے برائے مہربانی یہاں کلک کریں :